भारत सरकार

मानव संसाधन विकास मंत्रालय

स्‍कूल शिक्षा और साक्षरता विभाग

**राज्‍य सभा**

अतारांकित प्रश्‍न संख्या : **2024**

उत्तर देने की तारीख : 28 जुलाई, 2014

**जम्मू और कश्मीर में जेएनवी भवनों का निर्माण**

**2024. श्री जी॰ एन॰ रतनपुरीः**

क्या मानव संसाधन विकास मंत्री यह बताने की कृपा करेंगे किः

(क) क्या जम्मू और कश्मीर में दो वर्ष पूर्व शुरू किए गए जेएनवी भवनों का निर्माण कार्य पूरा कर लिया गया है और यदि नहीं, तो इसके क्या कारण हैं;

(ख) राज्य-वार ऐसे कौन-कौन से जिले हैं जहां एक भी जवाहर नवोदय विद्यालय नहीं हैं और क्या सरकार की सभी जिलों में ऐसे विद्यालयों की व्यवस्था करने की योजना है; और

(ग) शैक्षिक रूप से पिछड़े हुए ब्‍लॉकों में आदर्श विद्यालयों के निर्माण के संबंध में राज्य-वार क्या-क्या लक्ष्य और उपलब्धियां रही हैं?

**उत्तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क): कूपवाड़ा, बडगाम, कारगिल, शोपियां, राजौरी, पूंछ, गेंदरबल, डोडा, रियासी, जम्मू-1 और साम्बा में जवाहर नवोदय विद्यालयों (जेएनवी) का निर्माण कार्य दो वर्ष से भी पहले आरंभ किया गया था। इनमें से पूंछ और कारगिल को छोड़कर अधिकांश स्थानों पर लगभग 90 प्रतिशत काम पूरा हो चुका है। पूछ, रियासी, जम्मू-1 तथा साम्बा में निर्माण कार्य, निर्माण एजेंसियों द्वारा प्रगति की धीमी गति के कारण विलम्ब हुआ है। कूपवाड़ा, बडगाम, गेंदरबल, शोपियां, राजौरी, डोडा और कारगिल में निर्माण कार्य में कठिन भूभाग तथा क्षेत्र के कठोर जलवायुगत स्थिति के कारण देरी हुई है जिसकी वजह से निर्माण कार्य के लिए कम समय उपलब्ध होता है। कुछ क्षेत्र कानून व्यवस्था की समस्याओं द्वारा भी प्रभावित हैं।

(ख): नवोदय विद्यालय स्कीम में देश के प्रत्येक जिले में एक जवाहर नवोदय विद्यालय (जेएनवी) स्थापित करने की व्यवस्था है। अभी तक 598 जेएनवी संस्वीकृत किए गए हैं। इनमें से 588 जेएनवी, देश के 576 जिलों को कवर करते हुए काम कर रहे हैं। तमिलनाडु राज्य ने इस स्कीम को स्वीकार नहीं किया है। इस समय 17 राज्यों में 52 जिले ऐसे हैं जहां कोई जेएनवी नहीं है। इनमें से 6 जिलों में कोई ग्रामीण जनसंख्या नहीं है अतः वे स्कीम के अनुसार किसी जेएनवी के लिए पात्र नहीं हैं। असेवित 46 जिलों की राज्य-वार सूची संलग्नक-I में है।

(ग): सरकार ने अभी तक 3451 शैक्षिक रूप से पिछड़े ब्लाकों में से 2490 माडल स्कूलों को स्थापित करने के लिए मंजूरी दी है। राज्य-वार ब्यौरे संलग्नक-II में हैं।

\*\*\*\*\*

**संलग्नक-I**

**जम्मू और कश्मीर में जेएनवी भवनों के निर्माण के संबंध में दिनांक 28.07.2014 को श्री जी.एन. रतनपुरी, संसद सदस्य द्वारा पूछे जाने वाले राज्य सभा अतारांकित प्रश्न संख्या 2024 के उत्तर के भाग (ख) में संदर्भित संलग्नक**

देश के उन जिलों की सूची जहां कोई जवाहर नवोदय विद्यालय नहीं है

|  |  |  |
| --- | --- | --- |
| **क्रम सं.** | **राज्य** | **जेएनवी रहित जि़ले** |
| 1 | अंडमान एवं निकोबार द्वीप समूह | दक्षिण अंडमान |
| 2 | अरुणाचल प्रदेश | लोंगडिंग |
| 3 | छत्तीसगढ़ | 1 नारायणपुर (बस्तर) 2 बीजापुर (दांतेवाडा) 3.बालोदाबाजार 4 गरिायबंद 5 बेमतारा 6 बालोद 7 मंगेली 8 सुकुमा 9 कोंडागांव 10 बलरामपुर 11 सूरजपुर |
| 4 | दिल्ली | 1 पूर्वी दिल्ली 2 पश्चिम दिल्ली 3 उत्तरी दिल्ली  4 दक्षिण दिल्ली 5 नॉर्थ ईस्ट दिल्ली |
| 5 | गुजरात | सूरत |
| 6 | हरियाणा | पलवल |
| 7 | जम्मू एवं कश्मीर | 1 श्रीनगर 2 बांदीपाड़ा 3 रामबन 4 किश्तवाड़ 5 फूलवामा |
| 8 | झारखंड | 1 रामगढ़ 2 खूंटी |
| 9 | कर्नाटक | 1 कोलार 2 रामनगर 3 गुलबर्गा |
| 10 | मध्य प्रदेश | 1 सिंगरौली 2 झाबुआ |
| 11 | महाराष्ट्र | 1 भंडारा |
| 12 | पंजाब | 1 गुरदासपुर 2 फजिल्का |
| 13 | राजस्थान | प्रतापगढ़ |
| 14 | त्रिपुरा | 1 शेफाहीजला 2 उनाकोटी 3 पश्चिम त्रिपुरा 4 दक्षिणी त्रिपुरा |
| 15 | उत्तराखंड |  |
| 16 | उत्तर प्रदेश | 1 कांशीराम नगर 2 सुलतानपुर 3 प्रबुद्ध नगर 4 पंचशील नगर 5 भीम नगर |
| 17 | पश्चिम बंगाल | 1 मालदा |
| **कुल** | | **46** |

**संलग्नक-II**

**जम्मू और कश्मीर में जेएनवी भवनों के निर्माण के संबंध में दिनांक 28.07.2014 को श्री जी.एन. रतनपुरी, संसद सदस्य द्वारा पूछे जाने वाले राज्य सभा अतारांकित प्रश्न संख्या 2024 के उत्तर के भाग (ग) में संदर्भित संलग्नक**

**शैक्षिक रूप से पिछड़े ब्लाकों में राज्य-वार मॉडल स्कूल**

|  |  |  |  |
| --- | --- | --- | --- |
| **क्रम सं.** | **राज्य/संघ शासित प्रदेश** | **शैक्षिक रूप से पिछड़े ब्लॉकों की कुल संख्या** | **अनुमोदित माडल स्कूल**  **(आज की तारीख तक)** |
| 1 | आंध्र प्रदेश | 737 | 589 |
| 2 | अरुणाचल प्रदेश | 40 | 0 |
| 3 | असम | 81 | 77 |
| 4 | बिहार | 530 | 368 |
| 5 | छत्तीसगढ़ | 74 | 74 |
| 6 | डी एंड एन हवेली | 1 | 0 |
| 7 | गुजरात | 85 | 84 |
| 8 | हरियाणा | 36 | 36 |
| 9 | हिमाचल प्रदेश | 5 | 5 |
| 10 | जम्मू एवं कश्मीर | 97 | 19 |
| 11 | झारखंड | 201 | 164 |
| 12 | कर्नाटक | 74 | 74 |
| 13 | केरल | 1 | 0 |
| 14 | मध्य प्रदेश | 201 | 201 |
| 15 | महाराष्ट्र | 43 | 43 |
| 16 | मणिपुर | 5 | 0 |
| 17 | मेघालय | 9 | 9 |
| 18 | मिजोरम | 1 | 1 |
| 19 | नागालैंड | 11 | 11 |
| 20 | उड़ीसा | 173 | 162 |
| 21 | पंजाब | 21 | 21 |
| 22 | राजस्थान | 186 | 160 |
| 23 | तमिलनाडु | 44 | 44 |
| 24 | त्रिपुरा | 9 | 7 |
| 25 | उत्तर प्रदेश | 680 | 274 |
| 26 | उत्तराखंड | 19 | 0 |
| 27 | पश्चिम बंगाल | 87 | 67 |
|  | **Total** | **3451** | **2490** |